open-index/open-wikipedia-markdown huggingface dataset:
IBM RISC System/6000

**RISC System/6000**, også bare kalt **RS/6000**, er en tidligere familie med tjenere, arbeidsstasjoner og superdatamaskiner fra IBM. Maskinene var basert på RISC-arkitekturen IBM POWER. De første modellene ble lansert 15. februar 1990 med mikroprosessoren POWER1, og erstattet de tidligere arbeidsstasjonene IBM 6150 RT som var basert på RISC mikroprosessorene IBM ROMP.

RS/6000 benyttet POWER1, POWER2, POWER3 og ulike avarter av PowerPC. De ble i oktober 2000 erstattet av de nye arbeidsstasjonene IBM System p.

De første modellene av RS/6000 benyttet Micro Channel architecture som buss for periferienheter, men gikk senere over til PCI. Enkelte modeller benyttet plattformene PRep og CHRP, som var blitt utviklet i samarbeid med Apple og Motorola. Planen var å tillate en rekke ulike operativsystemer å kjøre på IBM POWER og RS/6000 &ndash; deriblant Windows NT, Netware, OS/2, Solaris, Taligent og Mac OS.

Planen mislyktes, og til slutt var det bare IBMs egen UNIX-avart AIX som ble benyttet og støttet av RS/6000. I de etterfølgende arbeidsstasjonene IBM System p, ble det lagt inn støtte for Linux.
Ånebyleiren

**Ånebyleiren** (Åneby fangeleir) var den første tyske fangeleiren i Oslo-området, og nummer to i Norge etter Ulven ved Bergen. Seks brakker på påler ble bygd fra høsten 1940 til våren 1941. Fangeleiren lå på jordet ved Fossen gård, nord for dagens bensinstasjon i Hakadal. Tyskerne kalte leirene sine i Norge «Häftlingslager» (fangeleir).

De første fangene var de 97 gislene som tyskerne tok etter det britiske commandoraidet mot Lofoten 4. mars 1941. Etter fire dagers innesperring om bord i troppetransportskipet Bretagne på havna i Svolvær ble de sendt til Trondheim med D/S Renøy, før det bar videre med tog til Oslo. Etter et opphold i Møllergata 19 ankom de Ånebyleiren den 15. mars 1941. I tillegg var 84 politiske fanger innom leiren på grunn av krangel med tyskere, plakatriving og «tyskfiendtlig propaganda».

Det var en noe uferdig og sølete leir fangene kom til i vårløsningen 1941. De måket snø, ryddet og plantet, og de satte inn ovner i brakkene. Behandlingen av fangene var ikke hard, og sammen med vakter fikk de lov til å gå til butikken. De hadde ikke fangedrakter og ble selv satt til å sette opp det høye gjerdet rundt leiren. Fangene fikk lite mat, men hadde god støtte i lokalbefolkningen i Hakadal med Ingeborg Fearnley i spissen.

Kommandanten het Georg Angerer og var blant annet vaktsjef for tyskerne i Møllergata 19. Han hadde vært tysk spion fra 1934 da han kom til Norge som flyktning. Etter kort tid kom Obersturmführer Hermann Koch (også kalt «Stormfyrsten») inn i ledelsen. Han ble siden den første kommandanten for Grini fangeleir.

Mange fanger ble løslatt etter kort tid. Den 12. juni 1941 ble de 115 fangene som var igjen overført med lastebiler til den nyopprettede Grini fangeleir i Bærum, der de såkalte «Svolværgislene» fikk de første fangenumrene fra 1 til 64. Brakkene ble etter hvert fjernet og jordet ble benyttet til landbruksproduksjon igjen.

## Se også
* Liste over fengsler og fangeleirer i Norge under andre verdenskrig

## Referanser


## Eksterne lenker
* nittedalsporten.no Krigsårene i Nittedal
* nittedalweb.com 1941 - Kaldt år på mange måter
Sandra Bruflot

**Sandra Bruflot** (født 1991) er en norsk tidligere politiker (H). Hun var innvalgt på Stortinget fra Buskerud 2021–25.

Hun var leder i Unge Høyre fra juni 2018 til oktober 2020, etter å ha fungert i vervet siden januar 2018.

Hun var leder i Lier Unge Høyre 2010–2011, leder i Buskerud Unge Høyre 2012–2014 og 1. nestleder i Unge Høyres sentralstyre 2014–2018. Hun deltok på Unge Høyres elitekurs i 2013. Bruflot var medlem av Lier kommunestyre og planutvalg 2011–2015 og medlem av Høyres likestillingspolitiske utvalg fra 2014. I 2019 ble Bruflot valgt inn i Viken fylkesting. Bruflot ble i 2023 valgt som leder av Høyres Kvinneforum, og ble dermed medlem av arbeidsutvalget i Høyre.

Bruflot har særlig engasjert seg i saker som å tillate eggdonasjon, selvbestemt abort og rusreform.

Bruflot har studiekompetanse fra St. Hallvard videregående skole og permisjon fra profesjonsstudiet som grunnskolelærer ved Høgskolen i Oslo og Akershus/Oslomet. I 2026 ble hun ansatt i Statkraft med ansvar for samfunnskontakt.

Hun giftet seg i 2018 med Unge Høyres tidligere generalsekretær Christopher Wand. Sammen har de tre barn.

## Referanser


## Eksterne lenker
* 
*
Barnas dag

**Barnas dag** er i Norge små og store tilstelninger der en arrangerer leker og underholdning for barn. Arrangørene kan samtidig rette oppmerksomheten mot barns behov og samle inn penger til tiltak for barn. Slike temadager arrangeres gjerne med frivillig innsats og støtte fra lokalt  forenings- og næringsliv.

Betegnelsen Barnas dag kan også brukes om **FNs internasjonale barnedag**. Det er en FN-dag som blir markert på ulike datoer i flere land til minne om FNs konvensjon om barnets rettigheter som ble underskrevet 20. november 1989. I Norge markeres dagen første mandag i oktober

Også den norske grunnlovsdagen 17. mai feires som en «barnas dag» med barnetog og andre aktiviteter rettet mot barn. 

## Barnehjelpsdagen i Norge

**Barnehjelpsdagen** ble arrangert flere steder i Norge fra begynnelsen av 1900-tallet. Dagen ble gjerne markert omkring 7. juni med karnevalsopptog og korpsmusikk. Noen steder ble det også laget egne humoraviser i anledning dagen. Innsamlede midler kunne gå til barnehjem, feriekoloniopphold og andre tiltak for stedets barn og unge.

Tilsvarende tilstelninger har siden ofte blitt kalt Barnas dag. De har blitt arrangert av sanitetsforeninger, idrettslag og andre lokale foreninger og initiativtakere, for eksempel som Barnas dag i Porsgrunn som begynte i 1946.


File:Fra Barnehjælpsdagen 7de Juni 1906 - no-nb digifoto 20140818 00006 blds 06919.jpg|Gymnastikkoppvisning under «Barnehjælpsdagen» 7. juni 1906
File:3. Barnehjælpsdagen, 1916 - no-nb digifoto 20140818 00004 blds 06917.jpg|«Barnehjælpsdagen» i Oslo 7. juni 1916. 
File:16. Barnehjælpsdagen 1916 - no-nb digifoto 20140818 00005 blds 06918.jpg|Fra opptoget på Karl Johans gate i Oslo under «Barnehjælpsdagen» 1916. De utkledte deltakerne strekker innsamlingshåver mot tilskuerne. 


## Den internasjonale barnedagen
Allerede i 1953 oppfordret FN medlemslandene å begynne med en barnedag. Da barnerettighetserklæringen ble undertegnet 1989, ble 20. november FNs internasjonale barnedag. FN lar imidlertid landene selv velge datoer, og i Norge markeres dagen første mandag i oktober, mens for eksempel ** i Russland feires 1. juni.

Det er i tillegg en rekke nasjonale merke- og kampdager da barns behov står i fokus. Dagene markeres på litt ulike måter og datoer.

## Annet
Barnedagen eller barnemesse (*Innocentum festum martyris*) var i eldre tid en kirkelig minnedag for barna i Betlehem som kong Herodes drepte ifølge Bibelen. Den ble feiret 28. desember og var merkedag på primstaven.

## Se også
* «Barnehjelpsdag», skillingsvise
* Barnedag, barnemesse (*Innocentum festum martyris*)
* Internasjonal dag for uskyldige barn utsatt for angrep
* Verdensdagen mot barnearbeid
* Den internasjonale jentedagen

## Referanser


## Eksterne lenker
* 
* FNs internasjonale barnedag , via FN-sambandet
* Barnekonvensjonen, via FN-sambandet
Singidunum-universitetet

**Singidunum-universitetet** *(Универзитет Сингидунум / Univerzitet Singidunum)* er et privat universitet grunnlagt i 2005 i Beograd i Serbia. *Singidunum* var romernes navn på Beograd. Det ligger spredt i sentrumskommunen Stari Grad. Det tilbyr studier innenfor økonomi, media, humaniora og samfunnsfag på alle nivåer fra bachelor til PhD.

## Eksterne lenker
*
Monolittisk kjerne

En **monolittisk kjerne** er en operativsystemarkitektur der hele operativsystemet arbeider i kjernens modus og er alene i *supervisory mode* i beskyttelsesring 0. Den monolittiske modellen skiller seg fra andre arkitekturer, som f.eks. mikrokjerne, med at den alene definerer et høynivå virtuelt grensesnitt over maskinvaren. Et sett med primitiver eller systemkall implmenterer alle operativsystemets tjenester, som prosess-styring, samtidighet og minnehåndtering. Utstyrsdrivere kan tilføyes kjernen i form av moduler.
BBC Brit

**BBC Brit** er en internasjonal TV-kanal fra BBC og eid av BBC Worldwide. Kanalen ble etablert 1. februar 2015 i Polen og 13. april 2015 i Norden.

Kanalen viser en blanding av komedie og underholdning fra BBC og andre engelske TV-selskaper. Kanalen erstattet BBC Entertainment som siden desember 2008 erstattet BBC Prime. Kanalen sender i HD.

## Liste over programmer

* Top Gear
* QI (TV-serie)
* Live at the Apollo
* Alan Carr: Chatty Man
* Life Is Toff
* The Graham Norton Show
* An Idiot Abroad
* Pointless
* Would I Lie To You?
* Factomania
* 8 Out of 10 Cats Does Countdown

## Referanser
Journaled File System

**Journaled File System** eller **JFS** er et 64-biter filsystem som er utviklet av IBM. Det er et journalførende filsystem, som betyr at endringer av filer blir lagret i en journal før de blir foretatt av filsystemet. Ved tilfeller som systemkrasj eller strømbrudd, er slike filsystemer lettere å gjenopprette og mindre sårbare for skader.

JFS ble lansert i februar 1990 i versjon 3,1 av UNIX-avarten AIX. Det finnes to generasjoner av filsystemet, som refereres til som henholdsvis *JFS* og *JFS2*. Andre generasjon av filsystemet ble etterhvert adoptert av operativsystemene OS/2, eComStation og Linux. Det siste er tilgjengelig som fri programvare under GNU General Public License.

## Referanser
Journalførende filsystem

Et **journalførende filsystem** er et filsystem som lagrer endringer av filer i en journal, før de blir foretatt av filsystemet. Ved tilfeller som systemkrasj eller strømbrudd, er slike filsystemer lettere å gjenopprette og mindre sårbare for skader.

Det finnes ulike implementasjoner av slike systemer. Dersom et journalførende filsystem utelukkende holder rede på de lagrede metadata, vil det gi økt ytelse på bekostning av potensiell ødeleggelse av data. Et slikt filsystem kan også holde rede på både de lagrede data og deres metadata, på bekostning av ytelsen, og noen implementasjoner tillater at man kan velge mellom den ene eller andre journalføringen.

## Referanser
Schaumburg

**Schaumburg** er en by i Cook County i den nordøstlige delen av delstaten Illinois, USA. Byen er et nordvestlig forstad til Chicago og er del av Golden Corridor. Schaumburg befinner seg 45&nbsp;km nordvest for Chicago Loop og 16&nbsp;km nordvest for O'Hare internasjonale lufthavn. Under folketellingen i 2010, hadde byen et folketall på 74,227.

## Referanser


## Eksterne lenker
*
Elaphocerella

***Elaphocerella*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor, avlang, matt, noe hårete oldenborre. Antennene er 10-leddete, de sju ytterste leddene danner en vifte. "Snuten" (clypeus) er avrundet trapesformet, hodet er kledt med korte, stive, oppstående hår. Pronotum og scutellum er svarte, dekkvingene lyst brunlige med svart bakkant. De fire innerste fotleddene på for- og mellomføttene er noe fortykkede med "puter" av filtaktige hår på undersiden. Klørne er to-delte.

## Utbredelse
Arten er kjent fra noen få eksemplarer fra Etiopia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Elaphocerella* Moser, 1919 
******** *[[Elaphocerella variabilis]]* Moser, 1919

## Kilder
* hannetons.fr - beskrivelse av slekten (på fransk)

## Eksterne lenker
*
Triodontonyx

***Triodontonyx*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En nokså liten (mindre enn 10 millimeter), bred, brunrød oldenborre. Forkroppen er tett kledt med lange, lyse hår. "Snuten" (clypeus) er avrundet med litt opphøyd rand. Antennene har ti ledd, de tre ytterste danner en vifte, viftebladene er litt lengre enn "skaftet" (det er bare kjent hanner av denne arten).

## Utbredelse
Arten er bare kjent fra en øy i Victoriasjøen i Tanzania.
## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Stammen Tanyproctini Erichson, 1847 eller Pachydemini
******* Slekten *Triodontonyx* Moser, 1921 
******** *[[Triodontonyx ukerewensis]]* Moser, 1921

## Kilder
* hannetons.fr - beskrivelse av slekten (på fransk)

## Eksterne lenker
*
Yannick Fonsat

**Yannick Fonsat** (født 16. juni 1988 i Paris) er en fransk sprinter, som spesialiserer seg på 400 meter. Han fikk bronse på 400 meter ved EM i friidrett 2012. 

## Karriere som junior
Fonsat ble fransk juniormester på 400 meter i 2006, og deltok ved junior-VM i friidrett 2006, der han ble slått ut i semifinalen. Han satte ny fransk juniorrekord tidlig i 2007, og deltok som 18-åring ved EM i friidrett innendørs 2007 i mars, der Frankrike kom på 4.-plass på 4 x 400 meter. Senere samme år ble han junioreuropamester da han vant 400 meter ved junior-EM i friidrett 2007 i Hengelo. Der satte han ny personlig rekord med tiden 46,34. Han deltok også på 4 x 400 meter, der Frankrike kom på 3.-plass. 

Han kom på 3.-plass på 400 meter og 2.-plass på 4 x 400 meter ved Middelhavslekene 2009. Ved U23-EM i friidrett 2009 i Kaunas i juli forbedret han sin personlige rekord til 45,68, og vant 400 meter, 0,1 sekund foran Nigel Levine. Her fikk det franske stafettlaget bronse på 4 x 400 meter. Ved lag-EM i friidrett 2009 deltok Frankrike i Super League, og her fikk Frankrike 5.-plass på 4 x 400 meter stafett, med Fonsat på laget. 

Han ble også tatt ut til VM i friidrett 2009 i Berlin, men stilte ikke til start fordi han ble frastjålet baggen sin. Han deltok imidlertid på 4 x 400 meter, der Frankrike endte på 7.-plass. 

## Karriere som senior
Ved det franske mesterskapet i 2010 kom han på 2.-plass, bak Leslie Djhone. Fonsat løp på 45,71, som var nær hans personlige rekord på 45,68. Han rev av en sene i ankelen i 2011, som gjorde at han mistet vintersesongen, men kom tilbake og vant det franske mesterskapet i slutten av juli, med tiden 46,00. 

Han vant 200 meter ved det franske mesterskapet innendørs 2012, med tiden 20,82, og han vant igjen 400 meter ved det franske mesterskapet utendørs i juli. Ved EM i friidrett 2012 fikk han bronse på 400 meter, bak Pavel Maslák og Marcell Deák-Nagy. På 4 x 400 meter kom Frankrike på 6.-plass i finalen. 

Fonsat deltok ved det første IAAF World Relays som ble arrangert, i 2014. Her kom Frankrike på 3.-plass på 4 x 200 meter, med ny europarekord på 1.20,66. Ved EM i friidrett 2014 ble han slått ut i semifinalen, der han hadde 22. beste tid med 46,83. Den 1. juli 2015 forbedret han sin personlige rekord på 100 meter til 10,38. 

## Referanser


## Eksterne lenker
* 
*  Profil på European Athletics
*  Profil hos FFA - Det franske friidrettsforbundet
*  Profil hos All-Athletics
Beelitz

**Beelitz** er en by i Landkreis Potsdam-Mittelmark i delstaten Brandenburg i Tyskland. Byen har omkring 12&nbsp;000 innbyggere og er hovedsakelig kjent for flere store produsenter av asparges i området. Byen ligger ca 60 km sør for Berlin.

Landskapet ble skapt som en sandur i seneste istid. Byen nevnes i 997 med navnet *Belizi* for første gang i en urkunde, og var da et slavisk samfunn. Det er imidlertid ikke helt klart om denne kilden sikter til Beelitz eller til byen Belzig som ligger noen kilometer unna.

Den første aspargesåkeren ble anlagt i 1861.

I Beelitz ble det mot slutten av 1800-tallet bygd et moderne anlegg for pleie av tuberkuløse pasienter, *Beelitzer Heilstätten*. Anlegget var et av de største i sitt slag og hadde plass for flere tusen pasienter.

Etter andre verdenskrig, da sovjeterne okkuperte den østre del av Tyskland, ble anlegget til militærsykehus. I 1994, etter at de siste sovjetiske styrkene hadde forlatt Tyskland, ble det kjøpt av et privat selskap..

## Galleri

Beelitz_Heilstaetten_Pavillon_Chirurgie_2011.jpg|Beelitzer Heilstätten
Beelitz asv2021-06 img15.jpg|Vanntårn


## Referanser


## Eksterne lenker
*
Eksekverbar fil

En **eksekverbar fil** eller et **eksekverbart program** (engelsk: *executable*) er et begrep som benyttes innenfor informasjonsteknologien om en fil som får en datamaskin til «å utføre indikerte oppgaver i henhold til de innkodede instruksjoner». Dette står i kontrast til en datafil, som må leses av et dataprogram for å være meningsfull. Disse instruksjonene er tradisjonelt skrevet i maskinkoden til en mikroprosessor.

## Referanser
Andri

**Andri** er et mannsnavn med mange forskjellige opprinnelser. Det er i dag mest utbredt på Island. Navnet er også kjent brukt som kvinnenavn, men sjeldnere.

## Etymologi
Mannsnavnet *Andri* har mange opprinnelser. Det er:
*et nordisk mannsnavn dannet av norrøne *andri*, «snøsko».
*en islandsk kortform av *Andríður*, som betyr «fiende».
*en færøysk kortform av *Andrias*, den færøyske formen av *[[Andreas]]*, som har gresk opprinnelse og betyr «mann».
*en færøysk variant av *Eindri*, den færøyske formen av *[[Endre]]*, som er dannet av norrøne *einn*, «en» og *ríða*, «ri», eller *reiða*, «svinge».
*en færøysk form av norrøne *Einráði*, «egenrådig», eller sammensatt av *einn*, «en» og *ráð*, «råd».
*en retoromansk variant av *Andrin*, den retoromanske formen av *[[Henrik]]*, som har nedertysk opprinnelse og betyr «hjemmets hersker».
*en albansk form av *[[Andreas]]*.
*en georgisk kortform (georgisk: ანდრი) av *Andria*, den georgiske formen av *[[Andreas]]*.

## Utbredelse
*Andri* er ikke kjent brukt i noen nordiske runeinnskrifter fra vikingtiden, så navnet var neppe utbredt på den tiden. *Andri* er kjent brukt som kvinnenavn i Norge fra 1685 og som mannsnavn fra 1772. 

*Andri* har vært et populært navn på Island fra 1980-årene.

*Andri* er i dag et vanlig navn på Island, men er lite utbredt i andre land. 

|}

*Andri* er også kjent brukt som kvinnenavn, men svært sjeldent.

|}

## Kjente personer med navnet
Personene i listene er ordnet kronologisk etter fødselsår.
### Menn
*Guðmundur Andri Thorsson (født 1957), islandsk redaktør og forfatter
*Andri Marteinsson (født 1965), islandsk fotballspiller
*Andri Kirsima (født 1971), estisk arkitekt
*Andri Snær Magnason (født 1973), islandsk forfatter
*Jon Andri Willy-Kraxner (født 1973), sveitsisk fjellklatrer
*Andri Sigþórsson (født 1977), islandsk fotballspiller
*Andri Steinn Guðjónsson (født 1979), islandsk filmregissør
*Andri Xhahu (født 1987), albansk TV- og radio-vert
*Andri Ibo (født 1990), indonesisk fotballspiller
*Andri Berenger (født 1991), srilankisk cricketspiller
*Andri Aganits (født 1993), estisk volleyballspiller
*Andri Tambunan, indonesisk fotograf
*Andri Ragettli, sveitsisk slopestylekjører

### Kvinner
*Unn Andri Bjørnbakken (født 1960), norsk adjunkt
*Andri Eleftheriou (født 1984), kypriotisk skytter
*Andri Katharina Håvardstun Iversen, norsk fotballspiller

## Referanser


## Eksterne lenker
Heia Fotball

***Heia Fotball*** var en norsk podkast om fotball fra NRK P3; første episode ble publisert den 7. februar 2014. Programmet ledes av Sven Bisgaard Sundet og Tete Lidbom, med Lars Haugdal Andersen som produsent og bakmann. Et portrett av en gjest utgjør hoveddelen av episoden, som varer i omtrent 90 minutter (pluss tillegg). Programmet har også en spalte om breddefotball og innlemmelser i programmets «Glory Hall». Gjestene i programmet blir gjerne omtalt som «legender».

## Historikk
De første årene var podkasten spekket av ymse spalter, som opplesing av lytterbrev i «Post og breve» og diskusjoner om ukas fotballhendelser. Heia Fotball gikk som et eget radioprogram på P3 mellom 20. august 2016 og 2. juni 2018. og radioprogrammet tok over mange av disse spaltene - mens podkasten hovedsakelig ble et mer tidløst intervju med gjesten. 

For å sette fokus på breddefotballen, løfte frem ildsjelene og hylle de som går og ser kamper nedover i divisjonene, har Heia Fotball flere ganger vært på breddeturer rundt om i Norge. Der har de besøkt klubber, formidlet historier og publisert daglige podkaster. I 2016 gikk programlederne 130 km fra Lerkendal til Guldbergaunet. I 2017 gikk turen fra Steinkjer til Tromsø, og i 2018  var det innlands- og Sør-Norge som fikk besøk, da ruta gikk fra Trondheim til Mandal. 

I august 2019 startet programmet med «Aktuell Rapport», en kortere podkastepisode på 15-20 minutter, publisert tidlig på mandager. Den inneholdt prat om helgas aktuelle fotballhendelser og ga tips i Fantasy Premier League. Foreløpig siste episode av «Aktuell Rapport» ble publisert 11. mai 2020.

Programlederne bidro under NRK1s direktesendinger fra Oslo under Fotball-VM i Brasil 2014, og redaksjonen rapporterte på podkast og mange sosiale plattformer fra EM i Frankrike i 2016.

Mandag 3. mars 2025 ble det annonsert at den aller siste episoden av Heia Fotball blir spesialepisode med landslagskaptein Ada Hegerberg.

## Navnet
Navnet «Heia fotball» er inspirert av fotballkommentator Per-Jarle Heggelund, som sa dette under en live-sending da Maicon skåra 4–2-målet for Inter mot AC Milan den 6. mai 2012. Lydklipp av denne kommenteringa er brukt i programmets intro, og Heggelund har etterpå blitt utnevnt til programmets «gudfar». 

## Animasjonsserie
I 2020 og 2021 publiserte programmet animerte versjoner av gjestenes historier i NRK TV.

## Annet
Heia fotball ble kåret til «Årets beste sportsprogram» under Prix Radio 2024, og nominert til kategorien Årets Podkast i 2017.

I 2018 havnet det på topplistene over landets mest populære podkaster. 

## Referanser


## Eksterne lenker
*  Heia Fotball - NRK Radio
Hesselberg Bygg AS

**Hesselberg Bygg AS** etablerte seg i Moss allerede på 1930-tallet. Bedriften har sitt utspring i A/S Sigurd Hesselberg som ble grunnlagt i 1897.
Bedriften har siden 1960-tallet vært en drivkraft i utviklingen av bruk av epoxy og andre herdeplastbaserte maling- og beleggsystemer under merkenavnet BARRIKADE.
Hesselberg Bygg AS har i dag laboratorium og produksjon på Jeløya i Moss, og har spesialisert seg på utvikling av industrigulv og andre spesialbelegg og coatingsystemer for industri, landbruk og offshore.

Hesselberg Bygg AS er en aktør i det nordiske markedet og eksporterer også til en rekke andre land. Bedriften har datterselskap i Sverige og Litauen.

Fra 2016 har virksomheten firmanavnet StoCretec Flooring AS og er heleid av det tyske konsernet Sto SE&Co KGaA.

## Referanser


## Eksterne lenker
* http://bygg.hesselberg.no
Johann Adam Birkenstock

**Johann Adam Birkenstock** (1687–1733) var en tysk fiolinist og barokk-komponist.

## Liv
Johann Adam Birkenstock fikk sin første musikalske utdanning av Ruggiero Fedeli (1655–1722).  Hertug Karl I av Hessen-Kassel oppdaget i 1706 Birkenstocks talent, og sendte ham på et års videreutdanning hos Jean-Baptiste Volumier (1670–1728), en fransk fiolinist ved det kongelige kapell i Dresden. Deretter fikk han fiolinundervisning av Carlo Fiorelli i Bayreuth og av François Duval i Paris, en av franskekongens ''«fjorten fioliner». 

I 1709 ble Birkenstock ansatt ved hoffkapellet i Kassel. I 1721 ble han orkesterets solofiolinist. De neste årene reiste han rundt i Tyskland, Frankrike og Nederland. Han fikk sine første verk publisert av forlaget Le Cène i Amsterdam 1722. Etter at hertugen av Kassel døde i 1730, ble han hoffkapellmester hos storhertugen av Sachsen-Weimar-Eisenach, men døde bare tre år senere.

## Verk
* 12 sonater for fioliner og generalbass op. 1
* 6 triosonater for 2 fioliner og generalbass (tapt)
* Sinfonia for 2 fioliner, bratsj, 2 oboer, fagott, 2 jakthorn og generalbass

## Referanser


## Kilder
* 

## Eksterne lenker
* 
*
Knut Swane

**Knut Swane** (født 7. mars 1951 i Risør) er en norsk maler. Han er mest kjent for sin nyekspresjonistiske kunst fra åttitallet, med akrylbilder malt i enkel stil med sterke farger og med elementer fra amerikansk popkunst og graffiti. I Norge deltok han to ganger på Høstutstillingen (1974 og 1978).

På åttitallet var nyekspresjonismen en toneangivende retning innenfor kunsten, og Swane er blitt beskrevet som den fremste blant nyekspresjonistene i Sverige. Han har bakgrunn fra Kunstakademiet i Stockholm (1977–1981), og etter endt utdanning bosatte han seg i Sverige. Kunsten hans ble svært godt mottatt av publikum, som elsket det naivistiske og enkle formspråket. Bildene solgte godt og verkene hans ble innkjøpt av blant annet Svensk Kulturråd, Museet for Moderna Konst i Stockholm samt Malmö museum. Han hadde også separatutstillinger i Stockholm, Amsterdam og New York.

I 1983 forlot han Stockholm og bosatte seg i New York. I denne perioden hadde han utstillinger i Oslo, Trondheim, Stockholm, Paris, Amsterdam og New York. Under dette toårige oppholdet, hadde han blant annet en separatutstilling i Eastman-Wahmendorf Gallery i New York. I 1985 flyttet han tilbake til Norge, og underviste noen år på Vestlandets Kunstakademi. Å komme tilbake til Norge beskrev han slik i 1989:

Senere flyttet Knut Swane til Oslo, og gjennom nittitallet hadde han jevnlige utstillinger i norske byer. De senere år har han vært engasjert i ulike kunstoppdrag, blant annet under Hilmarfestivalen i Steinkjer i 2012 der han deltok under sitt motto *Alt kan males*. Å dekorere hverdagsting med maling, har vært et av hans varemerker i mange år. Det var også tilfellet under et prosjekt i Risør i 2011, der oppdraget var å dekorere benkene på torget i Risør, og på et av Risørs bysymboler, «Risørflekken».

I en artikkel i *[[Bergens Tidende]]* reflekteres det over kunsten, slik den artet seg på 1980-tallet. I Bergen kunstmuseum ble det i mars 2010 vist malerier fra denne tidsepoken, deriblant kunst av Knut Swane. Kunsthistoriker Hans-Jakob Brun uttalte følgende om åttitallskunsten:

## Fotnoter

## Referanser
Farestveit

**Farestveit** er en gård i Modalen kommune. Farestveit består av 8 bruk, i tillegg er det hyttetomter og eneboliger.  

Det er i dag rundt 15 innbyggere lokalisert på Farestveit. 

Bestemoren til den amerikanske artisten Joni Mitchell kom herfra.

## Kulturminner
Farestveit representerer et verneverdig kulturlandskap med tradisjonell gårdsbebyggelse. Flere bygninger, hengebru og kirkegård er regnet som lokalt verneverdige. 
*Farestveit kyrkjegard, fra 1800-tallet, ligger midt i kulturlandskapet.   
*Røykehus, 2 x 2 meter, plassert nede ved elva. Kommunalt listeført.  
*Hengebru over elva, 1900-tallet. Kommunalt listeført.   
*Uteløer, grindbygde. Ligger på elveslettene på nordsida av Moelvi og hører til gårdane på Farestveit som ligg på sørsida. På slåtteteigene står fleire grindbygde utløer. Dei fleste utløene er i god stand. Kommunalt listeført.   

## Referanser
Crossdressing

**Crossdressing** betyr å kle seg, og eventuelt opptre, i et kjønnsuttrykk som vanligvis forbindes med et annet sosialt kjønn. Praksisen forekommer i ulike sammenhenger og kan ha flere formål, blant annet forkledning, underholdning, scenisk fremføring eller personlig uttrykk.

Normer for klær og kjønnsuttrykk varierer mellom samfunn og over tid. Crossdressing innebærer derfor å kle seg i strid med gjeldende forventninger til hvilket uttrykk som anses passende for ens eget kjønn. Crossdressing har vært vanlig i teaterhistorien, blant annet i perioder der kvinner var utestengt fra scenen, slik som deler av antikken og i Storbritannia frem til 1660. Siden 1900-tallet forekommer crossdressing blant annet i dragshow.

## Transvestisme
*Transvestisme* er en historisk betegnelse på bruk av klær eller uttrykk som tradisjonelt forbindes med et annet kjønn. Begrepet er brukt om ulike praksiser, fra sporadisk bruk av et annet kjønns klær uten sammenheng med kjønnsidentitet, til mer varige kjønnsoverskridende uttrykk.

### Diagnose
Transvestisme har tidligere vært inkludert i medisinske klassifikasjoner. I ICD-10 forekom diagnosen *fetisjistisk transvestisme* under kategorien for forstyrrelser i seksuelle objektvalg, definert som seksuell opphisselse knyttet til bruk av klær assosiert med et annet kjønn. Diagnosen ble fjernet fra norsk ICD-10 i 2010, og transvestisme er ikke inkludert i ICD-11.

I DSM-5 finnes diagnosen *transvestic disorder* fremdeles. Den forutsetter at seksuell opphisselse relatert til crossdressing medfører betydelig personlig belastning eller nedsatt fungering for å klassifiseres som en psykisk lidelse. DSM-systemet brukes primært i Nord-Amerika og har begrenset betydning i norsk helsepraksis.

## Referanser


## Litteratur
* Edmund Kerchever Chambers: *The Elizabethan Stage.* 4 Volumes, Oxford, Clarendon Press, 1923. (Engelsk)
* F. E. Halliday: *A Shakespeare Companion 1564&ndash;1964.* Baltimore, Penguin, 1964. (Engelsk)
* Anders, Charles. *The Lazy Crossdresser*, Greenery Press, 2002. .
* Helen Boyd. *My Husband Betty*, Thunder's Mouth Press, 2003
* Chesser, Lucy. *Parting with My Sex: Cross-dressing, Inversion and Sexuality in Australian Cultural Life*, Sydney University Press, Sydney, 2008. .
* John Clute & Grant, John. *The Encyclopedia of Fantasy*, Orbit Books, 1997. 
* Dekker, Rudolf M. and Van De Pol, Lotte C. *The Tradition of Female Transvestism in Early Modern Europe*, 1989, .
* Gravois, Valory. *[http://www.crossdressingnovel.com Cherry Single] *, Alchemist/Light Publishing, 1997 (Available to read free, online), 
* Leigh, Lacey. *Out & About: The Emancipated Crossdresser*, Double Star Press, 2002. .
* «Lynne». «A Cross-Dressing-Perspective»
* Novic, Richard J. *[http://aliceingenderland.com Alice in genderland: a crossdresser comes of age]*, iUniverse, 2005, 
* Roscoe, Will, *The Zuni Man-Woman*, University of New Mexico Press, 1991. .
* Rudd, Peggy J. *Crossdressing with Dignity: The Case for Transcending Gender Lines*, PM Publishers, Inc., 1999. .
* Simon, Nick. «My exotic life as a traditional Polynesian 'third gender' cross-dresser» *[[Daily Mail]]*

## Eksterne lenker
*
Bjarki

**Bjarki** er et islandsk og færøysk mannsnavn.

## Etymologi
*Bjarki* har opprinnelse som en norrøn kjæleform av *Biǫrn*, «bjørn». *Bjarki* kan også være en maskulin form av *[[Bjørk (navn)|Bjørk]]*.

*Bjarke* er en nyere dansk form av navnet.

## Utbredelse
*Bjarki* er ikke kjent brukt i noen runeinnskrifter fra vikingtiden, så navnet var neppe vanlig på den tiden.

Formen *Bjarke* er kjent brukt i Danmark fra 1800-tallet, og var i Danmark mest populær fra 1970-årene.

*Bjarki* har vært et populært navn på Island siden 1970-årene.

*Bjarki* er i dag et mye brukt navn på Island. Navnet er også vanlig på Færøyene.

|}

## Kjente personer med navnet
Personene i listen er ordnet kronologisk etter fødselsår.
*Bjarki Hrafnsson (født 1963), norsk kulturskolerektor
*Bjarki Reyr (født 1975), islandsk fotograf
*Viktor Bjarki Arnarsson (født 1983), islandsk fotballspiller
*Ólafur Bjarki Ragnarsson (født 1988), islandsk håndballspiller
*Egill Bjarki Jonsson, islandsk-kinesisk fotograf
*Bjarki Hallgrimsson, islandsk-canadisk professor i industriell design og fagbokforfatter

## Annen bruk av navnet
*Bodvar Bjarke, en legendarisk helteskikkelse som opptrer i *[[Rolf Krakes saga]]*

## Referanser


## Eksterne lenker
Distriktet Alaska

**Alaskadistriktet** () var navnet på administrasjonen av Alaska fra 17. mai 1884 frem til 24. august 1912, da det ble territoriet Alaska. Før det ble hetende distriktet Alaska het det departementet Alaska. 

På slutten av 1800-tallet var lovgiverne i Washington D.C. først og fremst opptatte med etterspillet til den nordamerikanske borgerkrigen, og hadde lite tid til Alaskas administrasjon. General Jefferson C. Davis, en amerikansk offiser ble utnevnt til den første guvernøren over departementet Alaska. Samtidig utnevnte president Chester A. Arthur den første sivile regjeringen, og Alaska hadde nå en egen regjering .

## Referanser
Oddgeir

**Oddgeir** er et relativt sjeldent islandsk, norsk og færøysk mannsnavn med norrøn opprinnelse.

## Etymologi
*Oddgeir* er en nyere form av norrøne *Oddgeirr*, som er dannet av leddene *oddr*, som kan bety «våpenspiss», «spyd», «spore», «leder», eller «hærfront», og *geirr*, «spyd».

*UddgæiRR* er en norrøn variant av navnet. *Oddger* og *Uddger* er henholdsvis gammeldansk og gammelsvensk form av navnet.

## Utbredelse
*UddgæiRR* er kjent brukt i to runeinnskrifter fra vikingtiden, en på Gotland og en i Uppland. Dette er et relativt lite antall, så navnet var antakelig ikke mye utbredt i Norden på den tiden. Navnet er kjent brukt på Island i middelalderen, blant annet av norske Oddgeir Þorsteinsson, som var biskop på Island på 1300-tallet. *Oddgeir* er ellers kjent én gang i norske kilder fra 1600-tallet (i Sunnfjord). Navnet er ikke kjent brukt i Norge på 1700-tallet, og var igjen i bruk først i 1834.

*Oddgeir* har norsk navnedag den 22. april.

*Oddgeir* er i dag mest brukt på Island og i Norge, men er relativt sjeldent i begge landene.

|}

## Kjente personer med navnet
Personene i listen er ordnet kronologisk etter fødselsår.
*Oddgeir Alvheim (født 1944), norsk havforsker
*Oddgeir Bruaset (født 1944), norsk journalist
*Oddgeir Tveiten (født 1959), norsk professor i journalistikk
*Oddgeir Havnen (født 1969), norsk roadracer
*Oddgeir Friborg (født 1971), norsk psykolog og forsker
*Oddgeir Synnes (født 1972), norsk forskningsleder

## Referanser


## Eksterne lenker
Pimelomera

***Pimelomera*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, avlange, blanke, rødbrune oldenborrer. Oversiden er kraftig punktert, forkroppen litt glissent kledt med lange hår. "Snuten" (clypeus) er rundet med litt opphøyd forkant, pannen med kraftig mikroskulptur. Antennene er ti-leddete, de tre ytterste leddene danner en vifte med lange blader. Dekkvingene er parallellsidige med kraftig punktering som ikke står radvis.

## Utbredelse
Slekten er utbredt i Kongo (begge statene).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Pimelomera* Moser, 1924 
********* *[[Pimelomera goossensi]]* Lacroix, 2005
********* *[[Pimelomera onorei]]* Lacroix, 2005
********* *[[Pimelomera schwetzi]]* Moser, 1924

## Kilder
* hannetons.fr - beskrivelse av slekten (på fransk)

## Eksterne lenker
*
Norges Grunnlov § 112

**Paragraf 112 i [[Norges Grunnlov]]** handler om miljøvern, og om hvordan miljøet skal bevares for framtidige generasjoner.

## Paragrafens nåværende tekst
*Enhver har rett til et miljø som sikrer helsen, og til en natur der produksjonsevne og mangfold bevares. Naturens ressurser skal disponeres ut fra en langsiktig og allsidig betraktning som ivaretar denne rett også for etterslekten.

*Borgerne har rett til kunnskap om naturmiljøets tilstand og om virkningene av planlagte og iverksatte inngrep i naturen, slik at de kan ivareta den rett de har etter foregående ledd.*

*Statens myndigheter skal iverksette tiltak som gjennomfører disse grunnsetninger.''

## Eksterne lenker
* Paragraf 112 i Norges Grunnlov hos Lovdata
Bordavalg

**Bordavalg** er en valgmetode som velger vinner ved at velgerne rangerer valgmulighetene eller kandidatene etter preferanse. Bordavalg bestemmer utfallet av et valg ved å gi hver kandidat, på hver stemmeseddel, en rangering, eller et antall poeng som samsvarer med antallet kandidater. Når alle stemmene er talt opp, så vil den kandidaten med flest poeng være vinneren.

## Virkemåte
Bordavalg er en type preferansevalg og rangeringen kan være slik at den som rangeres som nr 1 på en liste med *n* kandidater får *n* poeng. Kandidat nr 2 får *n-1* poeng osv. Dowdall versjonen rangerer slik at kandidat 1 får *1/1* poeng mens nr 2 får *1/2* og nr 3 får *1/3* poeng. Dersom kandidat nr 1 får *n-1* poeng og kandidat 2 *n-2* poeng, så vil den siste kandidaten ikke bli rangert, noe som gjør det enklere for kandidater fra politiske minoriteter å bli valgt.

Ettersom Bordavalg gir kandidater som er bredt akseptert mer enn de som ønskes av en majoritet, kan Bordavalg regnes som en konsensusbasert valgsystem mer enn som et flertallsbasert system.

Fordelen med Bordavalg er at velgerne har direkte innflytelse på hvilke kandidater de ønsker og rangeringen av disse. En ulempe er at nummereringen og poengsystemet kan være vanskelig å forstå. Bordavalg kan påvirkes med taktisk velging. Velgere kan sette kandidater de egentlig liker langt nede på listen for å unngå at de utfordrer den de helst vil ha. Valgformen kan også påvirkes av strategisk nominasjon der partier nominerer så mange kandidater som mulig fordi det øker muligheten for at én av kandidatene blir valgt.

## Bruk
Bordavalg har vært utviklet flere ganger uavhengig av hverandre, men har navnet fra den franske matematikeren Jean-Charles de Borda, som beskrev systemet i 1770. Dowdall  Bordavalg  brukes i valgkretser med flere kandidater til parlamentsvalg på Nauru, og til to etniske representanter i Slovenia. Bordavalg i modifisert form brukes også på Island til å bestemme rekkefølgen for kandidater på partilister. På Kiribati brukes metoden for å velge presidentkandidater.

Eurovision Song Contest kårer en vinner ved hjelp av en metode tilsvarende Bordavalg, men med en annen poengfordeling.

## Se også
* Preferansevalg

## Referanser
Pentacoryna

***Pentacoryna*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En middelsstor (10–12 millimeter), noe hårete, blank, brun oldenborre. Forkroppen er mørkbrun, dekkvingene gulbrune. Forkroppen er litt glissent kledt med lange, gule hår, undersiden er tett hårkledt. Antennene er ni-leddete med en fem-leddet vifte.

## Levevis
Larvene lever i jorda, der de eter røtter.

## Utbredelse
Arten er kjent fra Argentina (provinsen Catamarca).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctina 
******* Slekten *Pentacoryna* Moser, 1926
******** *[[Pentacoryna bruchi]]* Moser, 1926

## Kilder
* Generic Guide to New World Scarab Beetles - *Pentacoryna* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Pachydemini/Pentacoryna/Pentacoryna.html
* Marc Lacroix: hannetons.fr, *Pentacoryna*. Med beskrivelse av arten (på fransk) http://hannetons.free.fr/page145.html

## Eksterne lenker
*
Østensjøbekken

**Østensjøbekken** er en bekk i Oslo. Den er en sideelv til Alna og renner fra Østensjøvannet. Østensjøbekken er 1,5 kilometer lang, og har et nedbørfelt på . Middelvannføringen ved munningen er . Store deler av bekken går i kulvert eller rør, men det foreligger planer om å åpne hele eller deler av bekkeløpet igjen.

For å bedre avløpet fra Østensjøvannet, og dermed sikre en stabil vannstand under høst- og vårflommene, ble det på begynnelsen av 1960-tallet sprengt ut en tunnel. Tunnelåpningens inngang kan sees ved vannets nordvestside. Tunnelvannet møter Østensjøbekken før den renner ut i Alna ved Bryn stasjon.

## Se også
* Liste over elver i Oslo

## Referanser
Komitas

**Soghomon Soghomonian**, ordinert som og alminnelig kjent som **Komitas** / **Komitas Vardapet** (Սողոմոն Գևորքի Սողոմոնյան hhv. Կոմիտաս Վարդապետ, født 26. september 1869 i Kütahya i Det osmanske rike, død 22. oktober 1935 i Paris) var en armensk prest, musikkforsker, komponist, arrangør, sanger og korleder, som betraktes som grunnleggeren av den nyere armenske skole for musikk. Han er anerkjent som en av ​​pionerene innenfor musikketnologi.

Han ble arrestert og deportert fra Istanbul i 1915 med tog med flere hundre andre armenske intellektuelle til Çankırı, et sted øst for Ankara. Der ble de fleste andre armenske deporterte drept. Men Talaat Pasja sørget for at Komitas og syv andre av fangene fikk vende tilbake. Det antas at den amerikanske ambassadør Henry Morgenthau og dikteren Mehmet Emin Yurdakul hadde engasjert seg. I Istanbul fant Komitas alt det han eide ødelagt eller fjernet. Han flyktet spå til Paris og slo seg ned i den sørlige forstad Villejuif der.

## Referanser


## Litteratur
* Mesrob Krikorian: *Franz Werfel und Komitas. An den Wassern zu Babel saßen wir und weineten*. Lang, Frankfurt am Main 1999, ISBN 3-631-34996-3.
* Rita Soulahian Kuyumjian: *Archeology of Madness. Komitas. Portrait of an Armenian Icon*. Gomidas Institute, Princeton 2001, ISBN 0-9535191-7-1.

## Eksterne lenker
* 
* 
*
Parallell kommunikasjon

**Parallell kommunikasjon** er innen telekommunikasjon og informasjonsteknologi en metode for å overføre mange binære siffer (bit) samtidig. Den står i motsetning til seriell kommunikasjon, hvor det overføres et enkelt bit av gangen.

Forskjellene på en parallel og en seriell kommunikasjonskanal ligger i antallet elektriske ledere. I parallel kommunikasjon er der mer enn én slik leder. En 8-biter parallel buss vil overføre 8 biter (eller en byte) samtidig, mens en seriell buss vil overføre dem sekvensielt, en av gangen. Hvis begge opererer med samme klokkefrekvens, vil den parallele bussen være åtte ganger raskere.

En parallel buss kan ha flere ledere for andre signaler, deriblant et klokkesignal for å dirigere hastigheten på dataflyten, et signal for å kontrollere retningen til dataflyten og signaler for *[[handshaking]]*.
Idrettslaget Rilindja

**Idrettslaget Rilindja** (stiftet i 1987) er en fotballklubb fra Oslo, som spiller sine kamper på Haugerud i bydel Alna.

## Historikk
Klubben ble stiftet i 1987 av  og andre gjestearbeidere fra Albania som spilte fotball på Tøyen i slutten av 1980-årene. Tre år senere spilte Rilindja sin første offisielle kamp i 9. divisjon av ligasystemet i Norge.

På 2000-tallet rykket klubben opp og ned mellom 5. divisjon og 6. divisjon, før den belgiske tidligere  David Brocken tok over treneransvaret i klubben i 2010.

Brocken ledet klubben til to strake opprykk; først til 5. divisjon i 2011-sesongen og deretter til 4. divisjon etter 2012-sesongen. Etter to sesonger i divisjonen overlot Brocken treneransvaret til tidligere - og  Alban Shipshani foran 2015-sesongen.

## Kjente spillere
* Bardh Shala
* Saif Haydar

### Tabell

## Divisjonsutvikling

## Referanser


## Eksterne lenker
* 
* Haugerud Kunstgress - Nordic Stadiums
Pseudopachydema

***Pseudopachydema*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (ca. 15 millimeter), avlange, noe hårete, rødbrune oldenborrer. "Snuten" (clypeus) er litt innbuktet i midten. Pronotum har rundede sider. Beina er kraftige, leggene (tibiae) kraftig utvidete mot spissen, på mellom- og bakbeina med to tverr-rader av, stive børster.

## Utbredelse
Slekten er utbredt i Kaukasus-fjellene i Armenia og Aserbajdsjan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Gruppen Pachydemini 
******* Slekten *Pseudopachydema* Balthasar, 1930
******** *[[Pseudopachydema caucasica]]* Balthasar, 1930
******** *[[Pseudopachydema medvedevi]]* Iablokoff-Khnzorian, 1971

## Kilder
* Marc Lacroix: hannetons.fr - *Pseudopachydema*. Med beskrivelse av slekten (på fransk) http://hannetons.free.fr/page91.html

## Eksterne lenker
*
Periferienhet

En **periferienhet** er en «utstyrsenhet som blir brukt til å overføre informasjon inn i, eller få informasjon ut av, datamaskinen».

Det finnes tre forskjellige typer av periferienheter: 

* Innmating, for å sende data inn i datamaskinen (mus, tastatur, etc.)
* Utmatning, for å overføre data fra datamaskinen (dataskjerm, skrivere, etc)
* Lagringsenheter, som lagrer data som er prosessert av datamaskinen (harddisker, flash RAM, etc)

## Referanser
Suzanne Bennett

**Suzanne Bennett** (født Suzanne Evans) var en australskfødt, amerikansk skuespiller på Broadway på 1920-tallet. Etter sitt giftemål i august 1929 med polarforskeren George Hubert Wilkins ble hun kjent som  **Lady Hubert Wilkins**.

Bennett traff sin mann i New York under en mottakelse for Wilkins etter hans pionerflyvning over polhavet i 1928.

Hun døde i 1975, 16 år etter sin mann og hennes aske ble strødd over havet ved Nordpolen fra den amerikanske ubåten USS «Bluefish», som brøt gjennom polisen den 4. mai 1975, der hvor hennes manns aske ble strødd fra USS «Skate» i 1959.

## Eksterne lenker
*
Lynn Canal-Icy Straits Election District

**Lynn Canal-Icy Straits Election District** er en tidligere folketellingsdivisjon i den amerikanske delstaten Alaska. Valgdistriktet lå i de sørøstlige delene av delstaten, mellom 141 lengdegrad i nordvest og Icy Strait i sørøst, med den nordlige delen av øya Chichagof. I 1960 hadde området et areal på  kvadratkilometer og  innbyggere.

Området ble etablert som et valgdistrikt i 1958, og før folketellingen i 1970 ble området Haines, som lå rundt Lynn Canal, skilt ut som en egen valgdivisjon. Det resterende området skiftet navn til Skagway-Yakutat Census Division.

## Referanser


## Kilder
*Kartdata fra State of Alaska, Department of Labor and Workforce Development: *[https://web.archive.org/web/20140930004305/http://laborstats.alaska.gov/census/maps.htm#cen2000#cen2000 Alaska Census Data]*. Boundary Maps.
Lichniops

***Lichniops*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (12-14 millimeter), brun oldenborre. Dekkvingene er noe reduserte og tilsmalnede bakover, dermed spriker de i midten og dekker ikke hele bakkroppen.

## Utbredelse
Arten er utbredt i Argentina, Bolivia og Paraguay.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eller underfamilien Pachydeminae)
****** Slekten *Lichniops* Gutierrez, 1946 
******* *[[Lichniops barberoi]]* Gutierrez, 1946

## Kilder
* Lacroix, M. Pachydeminae - hannetons.fr. Med beskrivelse av slekten http://hannetons.free.fr/page137.html

## Eksterne lenker
*
Ibeyi

**Ibeyi** er en musikerduo som består av det fransk-cubanske tvillingparet Lisa-Kaindé Diaz og Naomi Diaz. De synger på engelsk og joruba, et nigeriansk språk deres forfedre brukte før de ble fraktet til Cuba under den spanske slavehandelen på 1700-tallet. Ordet *ibeyí* betyr «tvillinger».

Musikken er preget av elementer som yoruba, fransk og afro-cubansk tradisjon og nyere innflytelser, som soulmusikk, rhythm and blues, beats og sampling av akustiske instrumenter. Begge er vokalister, og Naomi spiller tradisjonelle cubanske perkusjonsinstrumenter, mens Lisa spiller piano.

## Bakgrunn
Tvillingparet er født på Cuba, men etter to år flyttet familien til Paris, hvor de to vokste opp og er bosatt. De er døtre av den cubanske perkusjonisten Anga Díaz (kjent fra bandet Buena Vista Social Club). Deres mor er den fransk-venezuelanske vokalisten Maya Dagnino, som også fungerer som bandets manager.

I en alder av 20 år utga de albumet *Ibeyi*, som blant annet inneholder en hyllest til faren, som døde i 2006, mens sporet «Yanira» er til minne om deres eldre søster, som døde i 2013.

## Diskografi
### Album

### EP-er

### Singler

## Referanser


## Eksterne lenker
* 
* 
* 
*